CELEX: 32010D0730
Language: mt
Date: 2010-11-30 00:00:00
Title: 2010/730/UE: Deċiżjoni tal-Kummissjoni tat- 30 ta’ Novembru 2010 dwar l-approvazzjoni tal-kontijiet ta’ ċerti aġenziji tal-pagamenti fil-Ġermanja li jikkonċernaw l-infiq iffinanzjat mill-Fond Agrikolu Ewropew ta’ Garanzija (FAEG) għas-sena finanzjarja 2009 (notifikata bid-dokument numru C(2010) 8277)

1.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 315/35
            
         DEĊIŻJONI TAL-KUMMISSJONI
   tat-30 ta’ Novembru 2010
   dwar l-approvazzjoni tal-kontijiet ta’ ċerti aġenziji tal-pagamenti fil-Ġermanja li jikkonċernaw l-infiq iffinanzjat mill-Fond Agrikolu Ewropew ta’ Garanzija (FAEG) għas-sena finanzjarja 2009
   (notifikata bid-dokument numru C(2010) 8277)
   (It-test bil-Ġermaniż biss hu awtentiku)
   (2010/730/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni [traduzzjoni mhux uffiċjali] (1), u b’mod partikolari l-Artikoli 30 u 32(8) tiegħu,
   Wara li kkonsultat mal-Kumitat għall-Fondi Agrikoli,
   Billi:
   
               (1)
            
            
               Id-Deċiżjoni tal-Kummissjoni 2010/258/UE (2) approvat, għas-sena finanzjarja 2009, il-kontijiet tal-aġenziji tal-pagamenti kollha għajr tal-aġenziji tal-pagamenti Ġermaniżi “Baden-Württemberg”, “Hessen”, “IBH” u “Helaba”, l-aġenziji tal-pagamenti Taljani “AGEA” u “ARBEA”, l-aġenzija tal-pagamenti Rumena “PIAA”.
            
         
               (2)
            
            
               Wara t-trażmissjoni ta’ tagħrif ġdid u wara verifiki addizzjonali, il-Kummissjoni issa tista’ tieħu deċiżjoni dwar l-integralità, l-eżattezza u l-veraċità tal-kontijiet sottomessi mill-aġenzija tal-pagamenti Ġermaniżi “Baden-Württemberg”, “Hessen”, “IBH” u “Helaba”.
            
         
               (3)
            
            
               L-ewwel subparagrafu tal-Artikolu 10(2) tar-Regolament tal-Kummissjoni (KE) Nru 885/2006 tal-21 ta’ Ġunju 2006 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1290/2005 dwar l-akkreditazzjoni tal-aġenziji tal-ħlas u ta’ korpijiet oħrajn u l-approvazzjoni tal-kontijiet tal-FAEG u tal-FAEŻR (3) jistipula li l-ammonti li jistgħu jiġu rkuprati mingħand, jew imħallsa lil kull Stat Membru, skont id-deċiżjoni tal-approvazzjoni tal-kontijiet imsemmija fl-ewwel subparagrafu tal-Artikolu 10(1) tar-Regolament imsemmi, għandhom jiġu stabbiliti billi jitnaqqsu l-pagamenti ta’ kull xahar imħallsin għas-sena finanzjarja kkonċernata, jiġifieri l-2009, mill-infiq rikonoxxut għal dik is-sena skont il-paragrafu 1. Il-Kummissjoni se tnaqqas dak l-ammont minn jew iżżidu mal-pagament ta’ kull xahar marbut mal-infiq li sar fit-tieni xahar wara dak li fih tittieħed id-deċiżjoni tal-approvazzjoni tal-kontijiet.
            
         
               (4)
            
            
               Skont l-Artikolu 32(5) tar-Regolament (KE) Nru 1290/2005, 50 % tal-konsegwenzi finanzjarji ta’ nuqqas ta’ rkupru tal-irregolaritajiet irid jagħmel tajjeb għalihom l-Istat Membru konċernat u 50 % jitħallsu mill-baġit Komunitarju jekk l-irkupru ta’ dawk l-irregolaritajiet ma jkunx sar fi żmien erba’ snin mid-deċiżjoni amministrattiva jew ġudizzjarja primarja, jew fi żmien tmien snin jekk l-irkupru jitressaq quddiem il-qrati nazzjonali. L-Artikolu 32(3) tar-Regolament imsemmi jobbliga lill-Istati Membri biex jissottomettu lill-Kummissjoni, rapport fil-qosor dwar il-proċeduri tal-irkupru meħuda b’reazzjoni għall-irregolaritajiet, flimkien mal-kontijiet annwali. Regoli dettaljati dwar l-applikazzjoni tal-obbligu tal-Istati Membri li jirrappurtaw l-ammonti li għandhom jiġu rkuprati huma stipulati fir-Regolament (KE) Nru 885/2006. L-Anness III għall-imsemmi Regolament jipprovdi t-tabella mudell li kellha tiġi pprovduta mill-Istati Membri fl-2010. Abbażi tat-tabelli mimlija mill-Istati Membri, il-Kummissjoni għandha tiddeċiedi dwar il-konsegwenzi finanzjarji min-nuqqas ta’ rkupru ta’ irregolaritajiet li jmorru lura għal iktar minn erba’ snin jew tmien snin, rispettivament. Din id-deċiżjoni hija mingħajr preġudizzju għal deċizjonijiet futuri dwar il-konformità skont l-Artikolu 32(8) tar-Regolament (KE) Nru 1290/2005.
            
         
               (5)
            
            
               Skont l-Artikolu 32(6) tar-Regolament (KE) Nru 1290/2005, l-Istati Membri jistgħu jiddeċiedu li ma jiħdux passi għall-irkupru. Deċiżjoni bħal din tista’ tittieħed biss jekk it-total tal-ispejjeż li jkunu saru diġà u dawk li aktarx isiru jaqbeż l-ammont li għandu jiġi rkuprat jew jekk jirriżulta li l-irkupru mhux possibbli li jsir minħabba insolvenza, irreġistrata u rrikonoxxuta skont il-liġi nazzjonali, tad-debitur jew tal-persuni legalment responsabbli għall-irregolarità. Jekk dik id-deċiżjoni tittieħed fi żmien erba’ snin mid-deċiżjoni amministrattiva jew ġudizzjarja primarja, jew fi żmien tmien snin jekk l-irkupru jitressaq quddiem il-qrati nazzjonali, il-baġit Komunitarju għandu jagħmel tajjeb għal 100 % tal-konsegwenzi finanzjarji tan-nuqqas tal-irkupru. Fir-rapport fil-qosor imsemmi fl-Artikolu 32(3) tar-Regolament (KE) Nru 1290/2005 jintwerew l-ammonti li għalihom l-Istat Membru ddeċieda li ma jiħux passi għall-irkupru u fuq liema bażi ttieħdet id-deċiżjoni. Dawn l-ammonti ma għandhomx ikunu ddebitati lill-Istati Membri kkonċernati u konsegwentement għandhom jitħallsu mill-baġit Komunitarju. Din id-deċiżjoni hija mingħajr preġudizzju għal deċiżjonijiet futuri dwar il-konformità skont l-Artikolu 32(8) tar-Regolament imsemmi.
            
         
               (6)
            
            
               Hija u tapprova l-kontijiet tal-aġenziji tal-pagamenti kkonċernati, il-Kummissjoni għandha tqis l-ammonti li diġà tnaqqsu lill-Istati Membri kkonċernati abbażi tad-Deċiżjoni 2010/258/UE.
            
         
               (7)
            
            
               Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-Komunitarju nfiq li ma sarx skont ir-regoli Komunitarji,
            
         ADOTTAT DIN ID-DEĊIŻJONI:
   Artikolu 1
   Il-kontijiet tal-aġenziji tal-pagamenti Ġermaniżi “Baden-Württemberg”, “Hessen”, “IBH” u “Helaba” li jikkonċernaw infiq iffinanzjat mill-Fond Agrikolu Ewropew ta’ Garanzija (FAEG), għas-sena finanzjarja 2009 huma b’dan approvati.
   L-ammonti li jistgħu jiġu rkuprati minn, jew pagabbli lil kull Stat Membru kkonċernat skont din id-Deċiżjoni, inklużi dawk li jirriżultaw mill-applikazzjoni tal-Artikolu 32(5) tar-Regolament (KE) Nru 1290/2005, huma stipulati fl-Anness.
   Artikolu 2
   Din id-Deċiżjoni hija indirizzata lir-Repubblika Federali tal-Ġermanja.
   
      Magħmul fi Brussell, it-30 ta’ Novembru 2010.
      
         
            Għall-Kummissjoni
         
         Dacian CIOLOŞ
         
            Membru tal-Kummissjoni
         
      
   
   
      (1)  ĠU L 209, 11.8.2005, p. 1.
   
      (2)  ĠU L 112, 5.5.2010, p. 17,
   
      (3)  ĠU L 171, 23.6.2006, p. 90.
   
      ANNESS
      
         APPROVAZZJONI TAL-KONTIJIET TAL-AĠENZIJI TAL-PAGMENTI
      
      
         SENA FINANZJARJA 2009
      
      AMMONT LI GĦANDU JIĠI RKUPRAT JEW IMĦALLAS LILL-ISTAT MEMBRU
      
                  SM
               
               
                   
               
               
                  2009 - Infiq / Dħul Assenjat lill-Aġenziji tal-Pagamenti li l-kontijiet tagħhom
               
               
                  Total a + b
               
               
                  Tnaqqis u sospensjonijiet għas-sena finanzjarja sħiħa (1)
                  
               
               
                  Tnaqqis skont l-Artikolu32 tar-Regolament (KE) Nru 1290/2005
               
               
                  Total li jinkludi tnaqqis u sospensjonijiet
               
               
                  Pagamenti li saru lill-Istat Membru għas-sena finanzjarja
               
               
                  Ammont li għandu jiġi rkuprat (–) jew imħallas (+) lill-Istat Membru (2)
                  
               
               
                  Ammont li għandu jiġi rkuprat (–) jew imħallas (+) lill-Istat Membru skont id-Deċiżjoni 2010/258/UE
               
               
                  Ammont li għandu jiġi rkuprat (–) jew imħallas (+) lill-Istat Membru (2)
                  
               
            
                  huma approvati
               
               
                  mhumiex approvati
               
            
                  = infiq / dħul assenjat fid-dikjarazzjoni annwali
               
               
                  = total tal-infiq /dħul assenjat fid-dikjarazzjonijiet ta' kull xahar
               
            
                   
               
               
                   
               
               
                  a = xxxxx – A (kolonna i)
               
               
                  b = xxxxx –A (kolonna h)
               
               
                  c = a + b
               
               
                  d = xxxxx – C1 (kolonna e)
               
               
                  e = xxxxx –ART32
               
               
                  f = c + d + e
               
               
                  g
               
               
                  h = f – g
               
               
                  i
               
               
                  j = h – i
               
            
                  DE
               
               
                  EUR
               
               
                  5 890 556 430,37 
               
               
                  0,00 
               
               
                  5 890 556 430,37 
               
               
                  –1 989 043,44 
               
               
                  – 478 679,88 
               
               
                  5 888 088 707,05 
               
               
                  5 888 016 608,23 
               
               
                  72 098,82 
               
               
                  57 491,30 
               
               
                  14 607,52 
               
            
         
      
                  SM
               
               
                   
               
               
                  Infiq (3)
                  
               
               
                  Dħul assenjat (3)
                  
               
               
                  Fond taz-Zokkor
               
               
                  Artikolu 32 (= e)
               
               
                  Total (= h)
               
            
                  Infiq (4)
                  
               
               
                  Dħul assenjat (4)
                  
               
            
                  05 07 01 06
               
               
                  6701
               
               
                  05 02 16 02
               
               
                  6803
               
               
                  6702
               
            
                  i
               
               
                  j
               
               
                  k
               
               
                  l
               
               
                  m
               
               
                  n = i + j + k + l + m
               
            
                  DE
               
               
                  EUR
               
               
                  31 371,26 
               
               
                  0,00 
               
               
                  0,00 
               
               
                  0,00 
               
               
                  –16 763,74 
               
               
                  14 607,52 
               
            
         (1)  It-tnaqqis u s-sospensjonijiet huma dawk li tqiesu fis-sistema tal-pagamenti, li magħha żdiedu b'mod partikolari l-korrezzjonijiet minħabba li ma ġewx rispettati d-dati tal-iskadenzi stabbiliti f'Awwissu, Settembru u Ottubru 2009.
      
         (2)  Għall-kalkolu tal-ammont li għandu jiġi rkuprat jew imħallas lill-Istat Membru, l-ammont li għandu jitqies huwa, it-total tad-dikjarazzjoni annwali tal-infiq approvat (kolonna a) jew, it-total tad-dikjarazzjonijiet ta' kull xahar tal-infiq mifrud (kolonna b).
      Rata ta' skambju applikabbli : Artikolu 7(2) tar-Regolament tal-Kummissjoni (KE) Nru 883/2006.
      
         (3)  Jekk il-parti tad-Dħul assenjat tkun ta' vantaġġ għall-Istat Membru, din għandha tiġi ddikjarata taħt 05 07 01 06.
      
         (4)  Jekk il-parti tad-Dħul assenjat tal-Fond taz-Zokkor u tkun ta' vantaġġ għall-Istat Membru, din għandha tiġi ddikjarata taħt 05 02 16 02.
      
         NB: Nomenklatura 2011: 05 07 01 06, 05 02 16 02, 6701, 6702, 6803.